
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A NR. 108
                                                                din 25 iunie 2020
pentru modificarea anexei nr. 1 la Hotărârea Consiliului Local Sighișoara nr. 61/26.03.2020 privind prelungirea unor contracte de închiriere, având ca obiect terenuri pe care sunt amenajate terase de alimentație publică, încheiate cu persoane juridice
Consiliul Local al Municipiului Sighişoara, întrunit în ședință ordinară,

                 

Luând act de proiectul de hotărâre, înregistrat cu nr. 13.680/10.06.2020 şi la Consiliul Local Sighișoara cu nr. 14.324/17.06.2020, de referatul de aprobare, înregistrat cu nr. 13.683/10.06.2020, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Hotărârea Consiliului Local Sighișoara nr. 61/26.03.2020 privind prelungirea unor contracte de închiriere, având ca obiect terenuri pe care sunt amenajate terase de alimentație publică, încheiate cu persoane juridice;


Având în vedere contractul de închiriere nr. 24/27.03.2015, încheiat între Municipiul Sighișoara și S.C. Com Adrandi S.R.L., având ca obiect terenul situat în Municipiul Sighișoara, str. Turnului nr. 1, în suprafață de 12 mp., pentru amenajarea unei terase de alimentație publică;
Având în vedere cererea înregistrată la Municipiul Sighişoara cu nr. 12.486/26.05.2020, formulată de domnul Burlacu Adrian, în calitate de reprezentant al S.C. COM ADRANDI S.R.L., prin care comunică faptul că renunță la contractul de închiriere nr. 24/27.03.2015, având ca obiect terenul situat în Municipiul Sighișoara, str. Turnului nr. 1, în suprafață de 12 mp., pe care a fost amenajată o terasă de alimentație publică, motivat de faptul că spațiul cu altă destinație decât locuință, respectiv punctul de lucru situat la demisolul clădirii cu destinația de construcție administrativă și social culturală, situat la adresa antemenționată, înscris în C.F. nr. 58903 Sighișoara, cu nr. cadastral 58903 - C1, a fost înstrăinat;

Având în vedere faptul că durata închirierii a fost stabilită potrivit contractului de închiriere nr. 24/27.03.2015 pe o perioadă de cinci ani, până la data de 30.04.2020;

Ținând cont de faptul că, prevederile Hotărârii Consiliului Local Sighișoara nr. 61/26.03.2020 privind prelungirea unor contracte de închiriere, având ca obiect terenuri pe care sunt amenajate terase de alimentație publică, încheiate cu persoane juridice, cu referire la terenul situat în Municipiul Sighișoara, str. Turnului nr. 1, în suprafață de 12 mp., închiriat pentru amenajarea unei terase de alimentație publică, obiect al contractului de închiriere nr. 24/27.03.2015, dat fiind actualul context privind epidemia cu virusul SARS CoV – 2, nu au produs efecte juridice;

Având în vedere contractul de vânzare - cumpărare autentificat la Biroul Individual Notarial Melinte Oana, cu încheierea de autentificare nr. 382/15.04.2020, încheiat între S.C. Cecotrans S.R.L., în calitate de vânzător și Marcu Mihail și Marcu Mariana - Maya, în calitate de cumpărători;

Având în vedere prevederile art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere Raportul de specialitate al Direcției Administrarea Patrimoniului, înregistrat cu nr. 13.682/10.06.2020, prin care se propune modificarea anexei nr. 1 la Hotărârea Consiliului Local Sighișoara nr. 61/26.03.2020 privind prelungirea unor contracte de închiriere, având ca obiect terenuri pe care sunt amenajate terase de alimentație publică, încheiate cu persoane juridice;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „a”, alin. (14), art. 139 alin. (1), alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:

Art. 1. Se aprobă modificarea anexei nr. 1 la Hotărârea Consiliului Local Sighișoara nr. 61/26.03.2020 privind prelungirea unor contracte de închiriere, având ca obiect terenuri pe care sunt amenajate terase de alimentație publică, încheiate cu persoane juridice, prin eliminarea poziției cu nr. 5 din anexă, cu privire la chiriașul S.C. COM ADRANDI S.R.L. și contractul de închiriere nr. 24/2015, având ca obiect terenul situat în Municipiul Sighișoara, str. Turnului nr. 1, în suprafață de 12 mp. 

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Biroul Buget, Contabilitate, Salarizare – Direcția Economică și Biroul Impozite și Taxe – Direcţia Economică din cadrul Municipiului Sighişoara.

Art. 3. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

             Toth Tivadar        

                                Contrasemnează pentru legalitate
                       SECRETARUL GENERAL al municipiului,


              Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  1 ex. Direcția Generală Arhitect Șef;

  2 ex. Direcţia Administrarea Patrimoniului;

  1 ex. Biroul Buget, Contabilitate, Salarizare – Direcţia Economică;
  1 ex. Biroul Impozite și Taxe – Direcţia Economică;
  1 ex. Biroul Juridic;

  1 ex. Compartimentul Urbanism, Disciplina în Construcții, Patrimoniu UNESCO – Direcţia Generală Arhitect Șef;
  1 ex. Serviciul Public Poliția Locală;
  1 ex. S.C. COM ADRANDI S.R.L.
15 ex.
B.A.                  
